Walerian Borowczyk

Walerian BOROWCZYK (naskiĝis la 2-an de septembro 1923 en Kwilcz (d:Q1005252), Grandpollanda provinco; mortis la 3-an de februaro 2006 en  Le Port-Marly, Île-de-France, Francio) estis pola-franca filmreĝisoro, priskribita de filmkritikistoj kiel "geniulo kiu ankaŭ estis pornografiisto". Li estas kreinto de arta erotika kino, kaj pioniro de superreala absurdisma kino. Kelkaj el liaj filmoj estas konsiderataj pornografiaj. 

Lia specialaĵo estis filmoj kun erotika estetiko, kiel ekzemple Immoral Tales, Three Immoral Women, kaj The Beast. En The Beast, li ludas kun erotiko, skopofiliismo, ironio, kaj la mito de Belulino kaj la Besto.

Li estis kunfondinto de la Pola Lernejo de Afiŝoj, kaj la pola Lernejo de Animacio. Li ricevis premiojn pro sia vida kaj filma laboro, kaj ankaŭ honorajn distingojn, inkluzive de la Ora Medalo de la Prezidanto de Italio kaj la Premio Max Ernst por Vivatingo en Animacia Filmo.

Entute li reĝisoris 40 filmojn inter 1946 ĝis 1988. Borowczyk ekloĝis en Parizo en 1959. Kiel filmreĝisoro li laboris ĉefe en Francio.Margalit Fox, Walerian Borowczyk, The New York Times 2006 obituary. 

Fine de la 1960-aj jaroj, li komencis fari plenlongajn filmojn. Lia filmo "Goto, Insulo de Amo" () estis komparita kun la verkoj de Antonioni kaj Eisenstein kaj estis malpermesita de montrado en kelkaj landoj. En la 1970-aj jaroj, Borowczyk komencis fari erotikajn filmojn. Lia adapto de la romano " Historio de Peko " de Stefan Żeromski altiris 8 milionojn da spektantoj kaj ricevis kritikistaplaŭdon.

La koŝmara Jeux des anges (1964), ekspresionisma elvoko de la hororoj de naziaj koncentrejoj,MUBI Special: The Many Sins of Walerian Borowczyk|MUBIPioneers in film: the art-house films that shaped popular culture|The Independent estis elektita de Terry Gilliam kiel unu el la dek plej bonaj animaciaj filmoj de ĉiuj tempoj. 

 Filmaro (elekto de plenlongaj filmoj) 

 1968 : Goto, l'ile d'amour
 1971 : Blanche
 1974 : Contes immoraux)
 1975 : La Bête
 1975 : Dzieje grzechu
 1977 : Les héroïnes du mal
 1979 : Collections privées
 1981 : Docteur Jekyll et les femmes
 1987 : Emmanuelle V
 1988 : Cérémonie d'amour

 Referencoj 

 Eksteraj ligiloj 


 Walerian Borowczyk, bio kaj filmografio ĉe culture.pl
 Where to Begin with Walerian Borowczyk

Kategorio:Polaj reĝisoroj